CELEX: 42021D1461
Language: lv
Date: 2021-09-08 00:00:00
Title: Dalībvalstu valdību pārstāvju Lēmums (ES) 2021/1461 (2021. gada 8. septembris), ar ko ieceļ amatā divus Tiesas ģenerāladvokātus

10.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 319/4
               
            
         DALĪBVALSTU VALDĪBU PĀRSTĀVJU LĒMUMS (ES) 2021/1461
         (2021. gada 8. septembris),
         ar ko ieceļ amatā divus Tiesas ģenerāladvokātus
         EIROPAS SAVIENĪBAS DALĪBVALSTU VALDĪBU PĀRSTĀVJI,
         ņemot vērā Līgumu par Eiropas Savienību un jo īpaši tā 19. pantu,
         ņemot vērā Līgumu par Eiropas Savienības darbību un jo īpaši tā 253. un 255. pantu,
         tā kā:
         
                     (1)
                  
                  
                     Saskaņā ar Protokola Nr. 3 par Eiropas Savienības Tiesas statūtiem 5. un 7. pantu un pēc Gerard HOGAN kunga atkāpšanās no amata, kas stājas spēkā 2021. gada 6. oktobrī, būtu jāieceļ amatā Tiesas ģenerāladvokāts uz Gerard HOGAN kunga atlikušo pilnvaru laiku, proti, līdz 2024. gada 6. oktobrim.
                  
               
                     (2)
                  
                  
                     Šim amatam ir ierosināta Anthony COLLINS kunga kandidatūra.
                  
               
                     (3)
                  
                  
                     Turklāt Tiesas četrpadsmit tiesnešu un sešu ģenerāladvokātu pilnvaru termiņš beigsies 2021. gada 6. oktobrī. Būtu jāveic iecelšana šajos amatos uz laikposmu, kas sākas 2021. gada 7. oktobrī un beidzas 2027. gada 6. oktobrī.
                  
               
                     (4)
                  
                  
                     Tiesas ģenerāladvokāta amatam ir ierosināta Lailas MEDIŅAS kundzes kandidatūra.
                  
               
                     (5)
                  
                  
                     Komiteja, kas izveidota ar Līguma par Eiropas Savienības darbību 255. pantu, ir sniegusi pozitīvu atzinumu par minēto kandidātu atbilstību Tiesas ģenerāladvokāta pienākumu veikšanai,
                  
               IR PIEŅĒMUŠI ŠO LĒMUMU.
         
            1. pants
            
               Anthony COLLINS kungs tiek iecelts par Tiesas ģenerāladvokātu uz laikposmu no 2021. gada 7. oktobra līdz 2024. gada 6. oktobrim.
         
         
            2. pants
            Laila MEDIŅAS kundze tiek iecelta par Tiesas ģenerāladvokāti laikposmam no 2021. gada 7. oktobra līdz 2027. gada 6. oktobrim.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 8. septembrī
            
               
                  Priekšsēdētājs
               
               I. JARC